Predkladacia správa

       Predložený návrh nariadenia vlády o úprave náhrady za stratu na zárobku po skončení pracovnej neschopnosti alebo pri invalidite bol vypracovaný v súlade s Plánom legislatívnych úloh vlády Slovenskej republiky na rok 2001.

      Návrhom nariadenia vlády SR sa má zosúladiť vplyv inflácie  so zmenami, ktoré v  tejto oblasti nastali  vo vývoji mzdových ukazovateľov v roku 2000 na sociálnu situáciu poškodeného.

       Pri určovaní úpravy náhrad za stratu na zárobku po skončení pracovnej neschopnosti alebo pri  invalidite   podľa občianskoprávnych predpisov sa vychádzalo z  obdobných právnych úprav  platných pri odškodňovaní pracovných  úrazov, ktoré  patria do pôsobnosti Ministerstva práce, sociálnych vecí a rodiny Slovenskej republiky.
      
      Predložený návrh nariadenia vlády bol predmetom medzirezortného pripomienkového konania. Pripomienkujúce subjekty (39)  k návrhu nemali zásadné pripomienky. Pripomienky legislatívno  - technického charakteru boli do návrhu zapracované.
  
    Návrh nariadenia vlády prerokovala  25.  5.  2001  Rada hospodárskej a  sociálnej dohody bez pripomienok a 29. 5. 2001 Legislatívna rada vlády SR s pripomienkami.  Pripomienky legislatívnej rady sú v návrhu nariadenia  zapracované.